Suchinthana/ta-wikipedia huggingface dataset:
அசிதா

மரியா அசிதா கிராஸ்ட்டா  (Maria Ashitha Crasta, 3 அக்டோபர் 1984 இல் பிறந்தவர்) ஒரு இந்திய மாடல் மற்றும் நடிகை ஆவார்.

பிறப்பும் ,இளமைப்பருவமும் 

மரியா அசிதா கிராஸ்ட்டா என்ற இயற் பெயர் கொண்ட அசிதா மாடல் அழகி மற்றும் நடிகையும் ஆவார். இவர்  லோவிஸ்  மற்றும் ஜெனீஃபர் க்ராஸ்டா தம்பதியரின் மகளாவார் . மும்பையில் பிறந்த இவர் பின்னர் பெங்களூருக்கு குடி பெயர்ந்தார்.

15 வயதில் இருந்து அவர் நடனம் மற்றும் வடிவழகு நிகழ்ச்சிகளில் பிராந்திய மட்டத்தில் பங்குபெற்றார், மேலும் அவரது திறமைக்காக பல பரிசுகளையும்  பெற்றார். - அசிதா  மவுண்ட் கார்மெல் நிர்வாக துறை கல்லூரியில் படித்து  நிர்வாக இயலில்  முதுகலைப் பட்டத்தை பெற்றார்.

அழகிப்போட்டியில் மேன்மை 

பதினாறாம் வயதில் அசிதா  தனது முதல் அழகி போட்டியில் வெற்றி பெற்றார். உடனடியாக அவர் பல பிராண்டுகளின் மேம்பாட்டுக்காக வடிவழகு செய்தார் . 'மிஸ் ப்ளாசம் 1998' மற்றும் ' மிஸ்  எசோடிகா  1999'  என்ற இரு அழகிப்போட்டியில் மாநில அளவில்  வென்றார் 
பின்னர் 'மிஸ் மில்லினியம் - 2000' பட்டத்தை வென்று , கன்னடத் திரைப்பட உலகில் காலடி எடுத்து வைத்தார்.

திரை உலக பிரவேசம் 

கன்னட படவுலகம் அவ்வளவாக இவருக்கு கை கொடுக்கவில்லை .அதிக பட்சமாக கதாநாயகன் தங்கை வேடமே கிடைத்தது .
ஹார்ட் பீட்ஸ், கிரீன் சிக்னல் ,ஹாட்ஸ் ஆப் இந்தியா ,தவறினா சிறி ,ரோடு ரோமியோ ,ஆகாஷ் ,தேவரு கோட்ட தங்கி  ஆகிய சிவராஜ்குமார், புனித்  ராஜகுமார்படங்களில் நடித்தார்.

சொந்த வாழ்க்கை 

தொழில்முறை வாழ்க்கையில் சின்னத்திரையிலும் தோன்றினார்   ஒரு பெரிய இடைவெளிக்கு   பின் திருமணம் செய்து திரைவாழ்வை விட்டு விலக முடிவு செய்தார் .  அசிதா  அக்டோபர் 21 ம் தேதி  தொழிலதிபர்  ஷங்கரை  திருமணம் புரிந்தார் . அசிதாவும் ,சங்கரும் சுமார் எட்டு ஆண்டுகளாக காதலித்து வந்தனர் .இந்த திருமணம் இந்து -கிறிஸ்துவ கலப்பு மணம் ஆகும் .எனவே இவர்கள் திருமணம் இரு மத மரபுகளின் படியும்  நடைபெற்றது .

மேற்கோள்கள் 

கன்னடத் திரைப்பட நடிகைகள்
1984 பிறப்புகள்
வெண்முதுகுச் சில்லை

வெண்முதுகுச் சில்லை (White-rumped munia) என்பது தென்இந்தியாவில் காணப்படும் கிளை அல்லது கொம்பினைப் பற்றிக்கொண்டு அமர்வதற்கேற்ற கால்களையுடைய பறவைகள் குடும்பத்தை சார்ந்த சிற்றினமாகும். தென்இந்தியாவில் அவை நான்கு துணை குடும்பங்களாக காணப்படுகிறது. அவற்றில் இது பசேரிடே குடும்பத்தை சார்ந்தது ஆகும்.

பெயர்கள் 
தமிழில் :வெண்முதுகுச் சில்லை
ஆங்கிலப்பெயர் :White - rumped Munia
விலங்கியல் பெயர் : இலாஞ்சுரா சிடிரையேட்டா (Lonchura striata)

உடலமைப்பு 

இதன் உடல் நீளம் சுமார் 10 செ. மீ. ஆகும். பருத்த கூரிய நீல நிற அலகு கொண்டது. இதன் உடலின் மேற்பகுதி பழுப்பாக வெள்ளைப் பிட்டத்துடன் காணப்படும். தொண்டையும் மார்பும் கரும் பழுப்பாகவும் வயிறு வெண்மையாகவும் இருக்கும்.

காணப்படும் பகுதிகள் 
தமிழ்நாடெங்கும் பரவலாக சமவெளிகளிலும் மலைகளிலும் சுமார் 8 முதல் 15 வரையான குழுவாகப் காணப்படும்.

உணவு 

பயிர்கள் விளைந்து நிற்கும். விளைநிலங்களில் தானியங்களைத் தின்று கேடு செய்யும் மண்பாதைகளிலும் அறுவடை முடிந்த வயல்களிலும் தாவித் திரிந்து இரைதேடும். மென் குரலில் கத்தும் இது இரவில் புள்ளிச் சில்லை. தூக்கணாங்குருவி ஆகியவற்றோடு கூட கரும்புக்காடு, லாண்டானா புதர் ஆகியவற்றில் அடையும்.

இனப்பெருக்கம் 
ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. உயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.
.

வெளி இணைப்புகள்
 Species factsheet  - BirdLife International

மேற்கோள்கள்

சில்லைகள்
தமிழ்நாட்டில் காணப்படும் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
அமரசிம்மன்

அமரசிம்மன் (Amara Simha) (கி.பி. 375) கி.பி நான்காம் நூற்றாண்டின் இறுதியில் வாழ்ந்த பௌத்த அறிஞரும், அமரகோசம் எனும் சமசுகிருத மொழியின் இலக்கண ஆசிரியர் மற்றும் கவிஞரும் ஆவார்.

குப்தப் பேரரசர்களில் புகழ்பெற்ற இரண்டாம் சந்திர குப்தரின் அரசவையின்  நவரத்தினங்கள் எனப்போற்றப்பட்ட ஒன்பது அறிஞர்களில் ஒருவராவர். 

அமரசிம்மனின் படைப்புகளில் மிகவும் புகழ்பெற்றது அவரது சமசுகிருத மொழி இலக்கண நூலான அமரகோசம் ஆகும்.

அமரகோசம் எனும் இலக்கண நூல் மூன்று தொகுப்புகளாக உள்ளது.  இதில் 10,000 சொற்களுக்கு விளக்கம் அளிக்கப்பட்டுள்ளது.

அமரசிம்மனின் அமரகோசம் எனும் சமசுகிருத இலக்கண நூல், 1798 முதல் பல மொழிகளில் மொழிபெயர்க்கப்பட்டு வருகிறது.

மேற்கோள்கள்

வெளி இணைப்புகள்
 Amarakosha Sanskrit text 
Attribution:
 

பௌத்த அறிஞர்கள்
சமசுகிருத நூலாசிரியர்கள்
இந்தியப் பௌத்தர்கள்
கட்சி தாவல் தடை சட்டம், 1985

கட்சி தாவல் தடை சட்டம், 1985,  இந்திய அரசியலமைப்பு சட்டத்தில், 52வது திருத்தத்தின் படி, பத்தாவது அட்டவணையில் சேர்க்கப்பட்டது.

கட்சித் தாவல் தடை சட்டத்தின்  முக்கிய பிரிவுகள்
இந்திய அரசியல் சட்டத்தின் 10 வது அட்டவணையில் உள்ள கட்சித் தாவல் தடை சட்டம் ராஜிவ் காந்தி பிரதமராக இருந்த போது, 1985ல் 52வது அரசியல் சட்டத் திருத்தத்தின் மூலம் கொண்டுவரப்பட்டது.

கட்சித் தாவல் தடை சட்டத்தின் கீழ் ஒரு நாடாளுமன்ற அல்லது சட்டமன்ற உறுப்பினர், தானாக முன்வந்து தான் தேர்ந்தெடுக்கப்பட்ட அரசியல் கட்சியிலிருந்து விலகினால், அவர் தனது உறுப்பினர் பதவியை இழப்பார்.

 நாடாளுமன்ற அல்லது சட்டமன்ற உறுப்பினர் சார்ந்திருக்கும் கட்சியின் கொறடா பிறப்பிக்கும் உத்தரவுக்கு மாறாக நாடாளுமன்ற/சட்டமன்ற வாக்கெடுப்பில் வாக்களித்தாலோ, அல்லது வாக்கெடுப்பைப் புறக்கணித்தாலோ பதவி இழப்பார். 

 ஒரு உறுப்பினர் கட்சியிலிருந்து நீக்கப்பட்டாலும், கட்சி தாவல் தடுப்பு சட்டப்படி அவர் தேர்தலில் நிறுத்திய அரசியல் கட்சியைச் சேர்ந்தவராகவே கருதப்படுவார்" என உச்சநீதிமன்றம் தீர்ப்பளித்தது. இந்த தீர்ப்பின் விளைவாக கட்சியிலிருந்து நீக்கப்பட்டிருந்தாலும் சட்டமன்ற உறுப்பினரோ, நாடாளுமன்ற உறுப்பினரோ கட்சிக் கொறடாவின் கட்டளைக்கு கீழ்படிந்து நடக்க வேண்டும். கட்சிக் கொறடா கட்டளையை மீறினால் பதவி பறிபோகும். இவ்வாறு கட்சியிலிருந்து நீக்கப்பட்டவர் வேறு கட்சியில் சேர்ந்தாலும் பதவி பறிபோகும்.

விதி விலக்குகள்
கட்சி தாவல் சட்டம், 1985ன் படி  இந்திய நாடாளுமன்ற   மக்களவை அல்லது மாநிலங்களவை அல்லது மாநில மாநில சட்டமன்றத்தில் உள்ள ஒரு அரசியல் கட்சியில் உள்ள மொத்தமுள்ள உறுப்பினர்களில்  மூன்றில் இரண்டு பகுதியினர் சேர்ந்து வேறு கட்சிக்கு மாறினால் அல்லது புதிய கட்சி துவக்கினால் அவர்களின் பதவி பறிபோகாது.

கட்சி தாவல் தடைச் சட்ட திருத்த மசோதா 2013
கட்சி தாவல் தடைச் சட்ட திருத்த மசோதா 2013ன் படி, ஒரு அரசியல்  கட்சியின் நாடாளுமன்ற உறுப்பினர்கள் அல்லது மாநிலங்களின் சட்டமன்ற உறுப்பினர்கள் தாங்கள் சார்ந்திருக்கும்  கட்சியிலிருந்து விலகி வேறு அரசியல் கட்சிக்கு  மாறினால் அவர்களின் பதவி பறிக்கப்பட்டுவிடும்.

அமைச்சர்களின் எண்ணிக்கை
கட்சி தாவல் தடைச் சட்டம் திருத்த வரைவு நகலின் படி, மொத்தம் உள்ள நாடாளுமன்ற உறுப்பினர்களில் அல்லது  சட்டமன்ற உறுப்பினர்களில்  10 சதவிகிதம் பேருக்கே அமைச்சர் பதவி வழங்க முடியும் என சட்ட திருத்தம்  செய்யப்பட்டுள்ளது. கோவா, மேகாலாயா, மணிப்பூர், நாகாலாந்து போன்ற சிறிய மாநிலங்களுக்கும் மட்டும் இச்சட்ட திருத்தத்தில் விதிவிலக்கு வழங்கப்பட்டுள்ளது.

கட்சித் தடை தாவல் சட்டம் தொடர்பாக  குழுக்களின் பரிந்துரைகள்
அரசியல் சட்டம் 10-வது அட்டவணையில் கட்சித் தாவல் தடைச் சட்டத்தில் பதவி பறிப்பு சம்பந்தமாக அளிக்கப்பட்டுள்ள விதிவிலக்குகளை நீக்க வேண்டும் என தேர்தல் சீர்திருத்தம் குறித்தான தினேஷ் கோஸ்வாமி  குழு, இந்திய சட்ட ஆணையம், அரசியல் சட்ட மறுஆய்வு பணிக்குழு ஆகிய அமைப்புகள் இந்திய அரசுக்கு பரிந்துரை செய்துள்ளது.  

கட்சி மாறும் நாடாளுமன்ற உறுப்பினர் அல்லது சட்டமன்ற உறுப்பினரின் பதவியை பறிப்பதோடு வேறு பொதுநல பதவியில் இருந்தாலும் பறித்துவிட வேண்டும் என்றும் அரசியில் சட்ட மறுஆய்வு தேசிய ஆணையம் பரிந்துரை செய்துள்ளது. இந்த பதவி பறிப்பானது அடுத்த தேர்தல் முடியும் வரையோ அல்லது பதவிக்காலம் முடியும் வரையோ அல்லது இதில் எது முன்கூட்டி வருகிறதோ அதுவரை இருக்க வேண்டும் என்றும் அந்த ஆணையம் பரிந்துரை செய்துள்ளது.

மேற்கோள்கள்

வெளி இணைப்புகள்
 The anti-defection law

இந்திய அரசியலமைப்புச் சட்டம்
இந்தியாவில் சட்டம்
ஆனன் ஆறு

ஆனன்(, ) மங்கோலியா மற்றும் உருசியாவில் ஓடுகின்ற நதி ஆகும். இது 818 கி. மீ. நீளம் மற்றும் 94,010 சதுர கி. மீ. பரப்பளவில் படுகையையும் கொண்டுள்ளது. இது கென்டீ மலைகளின் கிழக்கு அடிவாரத்தில் உருவாகிறது. இது 298 கி. மீ. தூரத்திற்கு மங்கோலியாவுக்குள் ஓடுகிறது. இது இங்கோடா நதியுடன் இணைந்து சில்கா நதியை உருவாக்குகிறது. 

ஆனன்-சில்கா-அமுர் நீர் அமைப்பு உலகின் பத்து நீண்ட ஆறுகளில் ஒன்றாகும். இது 818 கி. மீ. + 560 கி. மீ. + 2,874 கி. மீ. நீளமுடையது.

வரலாறு 

மேல் ஆனன் என்பது செங்கிஸ் கான் பிறந்து வளர்ந்த இடமாகக் கூறப்படும் பகுதிகளில் ஒன்றாகும்.

மங்கோலியர்களின் இரகசிய வரலாறு இவ்வாறு தொடங்குகிறது: "போர்டே சோனோ இவ்வுலகத்திற்கு வந்தான் (நீல-சாம்பல் ஓநாயாக) அவன் விதி கடவுளின் எண்ணப்படி இருந்தது. அவனது மனைவி ஒரு "குவா மரல்" (அழகான பெண் மான்). அவர்கள் உள்நாட்டு கடல் வழியாகப் பயணம் செய்தனர். அவர்கள் ஆனன் ஆறு உற்பத்தியாகும் இடத்தில் புர்கான் கல்துன் பார்வையில் படும்படி முகாமிட்ட போது, அவர்களது முதல் மகன் பாத் திசகன் பிறந்தான்".

மேலும் காண்க

மங்கோலிய ஆறுகள்

மேற்கோள்கள்
பக்தியார் கில்ஜி

பக்தியார் கில்ஜி (Muhammad bin Bakhtiyar Khilji) (இறப்பு: 1206),  ஆப்கானித்தானில் பிறந்த துருக்கி இனத்தவர் ஆவார்.தில்லி சுல்தான் குத்புத்தீன் ஐபக்கின் ஒரு பெரும் படையின் தலைவர் ஆவார். இவரது படையினர் நாளந்தா பல்கலைக்கழகத்தை எரித்து சிதைத்தனர்.

எழுச்சி
ஆப்கானித்தானின் துருக்கிய படைத் தலைவரான பக்தியார் கில்ஜி, 1193ல் தில்லி சுல்தான் குத்புத்தீன் ஐபக்கின் ஒரு சிறு படைப்பிரிவுக்கு தளபதியாக இருந்தார்.

பின்னர் அயோத்தி நவாப், பக்தியார் கில்ஜிக்கு தற்கால மிர்சாப்பூரின் ஆளுநராக நியமித்தார். வலிமை மிக்கப் படைகளை திரட்டிக் கொண்டு, மிர்சாப்பூரின் அருகில் உள்ள பகுதிகளை கைப்பற்றினார்.

படையெடுப்புகள்
 

பக்தியார் கில்ஜி 1193ல், தற்கால பிகார் மாநிலத்தில் இருந்த நாளந்தா பல்கலைக்கழகம் மற்றும் விக்கிரமசீலாவின் கல்விக் கூடங்களை தீயிட்டு எரித்தார். Bakhtiyar Khilji.

1203ல் பிகாரை கைப்பற்றிய பின்னர், வங்காளத்தை ஆண்ட சென் பேரரசர் இலக்குமன சென் மீது படையெடுத்து, அதன் தலைநகரான நவதீபத்தை கைப்பற்றினார். 
பின்னர் தற்கால மேற்கு வங்காளத்தின் தேவகோட், கௌர் போன்ற நகரங்களைக் கைப்பற்றினார்.

திபெத் மீதான படையெடுப்பும், மறைவும்
பக்தியார் கில்ஜி, 1206ல் இந்தியாவையும், திபெத்தையும் இணைக்கும் பட்டுப் பாதையை கைப்பற்ற, ஆயிரக்கணக்கான போர் வீரர்களுடன், திபெத்தின் சும்பி பீடபூமி மீது போர் தொடுத்தார். போரில் திபெத்திய போர் வீரர்களுடன் தோற்ற பக்தியார் கில்ஜி, நூறு  படை வீரர்களுடன் மட்டும் வங்காளத்தின் தேவகோட் நகரத்திற்கு திரும்பினார். பக்தியார் கில்ஜி,   தேவகோட் நகரத்தில் தங்கியிருந்த போது, அலி மர்தன் எனும் வங்காள படைத் தலைவரால் கொலை செய்யப்பட்டார்.

இதனையும் காண்க
நாளந்தா பல்கலைக்கழகம்
விக்கிரமசீலா

மேற்கோள்கள்

வெளி இணைப்புகள்
 Sir Jadunath Sarkar, History of Bengal, II (Dhaka, 1948)
 History of the Muslims of Bengal – Volume 1A: Muslim Rule in Bengal (600-170/1203-1757), by Muhammad Mohar Ali, Imam Muhammad ibn Saud Islamic University, Department of Culture and Publications.
 
 

1206 இறப்புகள்
வங்காளதேச வரலாறு
ஆப்கானித்தான் மக்கள்
தில்லி சுல்தானகம்
இந்திய வரலாறு
டோலி மின்ஹாஸ்

டோலி மின்ஹாஸ் என்பவர் ஓர் இந்திய நடிகையும் முன்னாள் மாடலும் ஆவார். இவர் 1988ஆம் ஆண்டு மிஸ் இந்தியா பட்டம் வென்றதன் மூலம் பரவலாக அறியப்பட்டார். இவர் இந்தி, பஞ்சாபி மற்றும் கன்னடத் திரைப்படங்களில் நடித்துள்ளார். மேலும் இந்தி தொலைக்காட்சி தொடர்களிலும் நடித்துள்ளார். தற்போது இவர் தில் ஸே தில் தக் என்ற தொடரில் அம்பிகா புருஷோத்தம் பானுஷாலி என்ற பாட்டி கதாபாத்திரத்தில் நடித்து வருகிறார்.

வாழ்க்கைக் குறிப்பு
இவர் பஞ்சாப் நாட்டில் உள்ள சண்டிகர் நகரில் பிறந்து வளர்ந்தவர் ஆவார். மிஸ் இந்தியா பட்டம் வென்ற பிறகு இவருக்கு பட வாய்ப்புகள் குவிந்தன.  1991ஆம் ஆண்டு தஸ்டூர் என்ற இந்தி படத்தின் மூலம் வெள்ளித்திரை உலகில் அறிமுகமானார், பிறகு அப்படத்தின் இயக்குநரான அனில் மட்டூவை காதலித்து மணந்துகொண்டார். பிறகு அவர் பல படங்களிலும் இந்தி தொடர்களிலும் நடித்தார்.

1968 பிறப்புகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
டேவிட் தேவதாசு

டேவிட் தேவதாசு (David Devadas) இந்திய எழுத்தாளரும், இதழாளரும், விமர்சகரும், ஆவணப்படத் தயாரிப்பாளருமாவார்.
இவர் காசுமீர் பிரச்சனை பற்றிய எதிர்காலத்தைத் தேடி (In search of Future) என்னும் நூல் ஆசிரியர் ஆவார். இவர் பத்திரிக்கைத் துறையில் முப்பதாண்டுகால அனுபமுடையவர். இந்தியா டுடே, தி நியூ இந்தியன் எக்சுபிரசு, கல்ஃப் நியூசு, இந்துசுதான் டைம்சு மற்றும் தி எகனாமிக் டைம்ஸ் பத்திரிக்கைகளின் நிருபருமாவார்.  இவர் 2005ல் சமியா மிலியா இசுலாமியப் பல்கலைக்கழகத்தின் கவுரவப் பேராசிரியராகவும், நேரு நினைவு அருங்காட்சியகம் மற்றும் நூலகத்தின் மூத்த உறுப்பினராகவும் (2009-2014) பணியாற்றியுள்ளார். பின்னர் சம்மு காசுமீரின் முக்கிய ஆங்கில நாளிதழின் ஆசிரியராகவும் காசுமீர் அவன்டிபூரில் உள்ள இசுலாமிய அறிவியல் மற்றும் தொழில்நுட்பப் பல்கலைக்கழகத்தின் பேராசிரியராகவும் பணியாற்றி வருகிறார்.

நூற்பட்டியல் 
எதிர்காலத்தைத் தேடி - காசுமீரத்தின் கதை(2007)

மேற்கோள்கள்

வாழும் நபர்கள்
இந்திய எழுத்தாளர்கள்
ராஜ்ஸ்ரீ (இந்தி நடிகை)

ராஜ்ஸ்ரீ (Rajshree, இந்தி: राजश्री, பிறப்பு: அக்டோபர் 8, 1944) என்பவர் இந்திய பாலிவுட் நடிகை ஆவார். ஜன்வர், பிரம்மச்சாரி போன்ற திரைப்படங்களில் நடித்துப் புகழ் பெற்றவர்.

வாழ்க்கைக் குறிப்பு
ராஜ்ஸ்ரீ திரைப்படத் தயாரிப்பாளரும், இயக்குநருமான வி. சாந்தாராம், நடிகை ஜெயசிறி ஆகியோரின் மகளாவார். அமெரிக்காவிற்குப் படப்பிடிப்பு ஒன்றிற்காக சென்றிருந்த போது அங்கு அமெரிக்க மாணவரான கிரெக் சாப்மேன் என்பவரை சந்தித்து காதல் கொண்டார். இவர்கள் மூன்றாண்டுகளின் பின்னர் திருமணம் செய்தனர். அதன் பின்னர் அவர் அமெரிக்காவுக்குக் குடி பெயர்ந்து கணவருடனும், ஒரு மகளுடனும் லாசு ஏஞ்சலசில் வசித்து வருகிறார். அங்கு அவர் ஒரு ஆடை வணிக நிறுவனத்தை வெற்றிகரமாக நடத்தி வருகிறார். அதே வேளையில் திரைப்படத் தொழிலிலும் பணியாற்றி வருகிறார். சில படங்களைத் தயாரித்துள்ளார்.

ராஜ்ஸ்ரீ தன் பத்தாவது வயதில் சுபா கா தாரா என்ற திரைப்படத்தில் நடித்தார். தன் தந்தை இயக்கிய  கீத் கயா பத்ரோன் நே என்ற படத்தில் ஜிதேந்திராவுடன் இணைந்து நடித்தார் . 
இவர் சம்மி கபூருடன் இணைந்து நடித்த பிரம்மச்சாரி இருவருக்கும் 1968 இல் விருது வாங்கி தந்தது.

மேற்கோள்கள்

வெளி இணைப்புகள்

இந்தித் திரைப்பட நடிகைகள்
வாழும் நபர்கள்
1944 பிறப்புகள்
20 ஆம் நூற்றாண்டின் இந்திய நடிகைகள்
சிறிய தவிட்டுப் புறா



பெயர்கள் 

தமிழில்: சிறிய தவிட்டுப் புறா, சிரிக்கும் புறா
          
ஆங்கிலப்பெயர்   :Little Brown Dove 

அறிவியல் பெயர் :Streptopelia senegalensis

உடலமைப்பு 
27 செ.மீ. - வெளிர் சிவப்புத் தோய்ந்த பழுப்பும், சாம்பல் நிறமான உடலைக் கொண்டது. கழுத்தின் பக்கங்களில் கருப்பும் செம்பழுப்புமான கட்ட அமைப்புக் கொண்டது. மார்பு இளஞ் சிவப்புத் தோய்ந்த பழுப்பாகவும், வயிறு வெண்மையாகவும் இருக்கும்.

காணப்படும் பகுதிகள்  
தமிழகமெங்கும் திருகுகள்ளி, சப்பாத்திக் கள்ளி ஆகியன வேலியாகவும் புதராகவும் வளர்ந்திருக்கும் விவசாய நிலங்களைச் சார்ந்து பிற புறாக்களோடு சேர்ந்து திரியும்.

உணவு 
அறுவடையான நிலங்களில் தானியங்களையும் புல் பூண்டின் விதைகளையும் இளந்தளிர்களையும் உணவாகத் தேடித் தின்னும் கூரூரூ.. கூரூஉஉ என்றோ குரு ரூ ரூ என்றோ குரல் கொடுக்கும்.

இனப்பெருக்கம் 
ஆண்டு முழுவதும் இனப்பெருக்கம் செய்வது உண்டெனினும் சிறப்பான பருவம் ஜனவரி முதல் அக்டோபர் வரை கள்ளிப்புதர்களில் குச்சிகள், இலைதடைகளைக் கொண்டு தட்டமைப்பில் கூடு வைத்து 2 முட்டைகள் இடும்.

மேற்கோள்கள்

வெளியிணைப்புகள் 
 Species text in The Atlas of Southern African Birds.
 Images and media 

முதுகெலும்பிகள்
தமிழ்நாட்டில் காணப்படும் பறவைகள்
புறாக்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
ஒன்றிணைக்க வேண்டிய விலங்கியல் கட்டுரைகள்
பராபர் குகைகள்

பராபர் குகைகள்,   இந்தியக் குடைவரைக் கட்டடங்களில்  மிகவும் பழமையானதாகும். பராபர் குகைக் குடைவரை அமைப்புகள் மௌரியப் பேரரசின் காலத்தில் அசோகர் மற்றும் தசரத மௌரியர் ஆட்சிக் காலத்தில் அமைக்கப்பட்டது.

அமைவிடம்
ஏழு குகைத் தொகுதிகளுடைய பராபர் குகைகள், பிகார் மாநிலத்தின் ஜகானாபாத் மாவட்டத்தில், முக்தம்பூர்  மலைப்பகுதியில் அமைந்துள்ளது. கயை நகரத்திலிருந்து வடக்கே 24 கிமீ தொலைவில், பராபர் மற்றும் நாகர்ஜுனி மலைகளில் அமைந்துள்ளது.

அமைப்பு
பராபர் மலை மற்றும் நாகர்ஜுனி மலைகளில் அமைந்த பராபர் குகைகளில்  நான்கு பராபர் மலையிலும்; மூன்று நாகர்ஜுனி மலையிலும் அமைந்துள்ளது. பராபர் குகைகளின் குடைவரைகளை பௌத்த பிக்குகள், சமணத் துறவிகள் மற்றும்  ஆசிவகர்கள் பயன்படுத்தினர்.
தற்போது பராபர் குகைகளில் பல இந்துசமயக் கடவுளர்களின் சிற்பங்களும் உள்ளது.

படக்காட்சிகள்

இதனையும் காண்க

 அசோகர் கல்வெட்டுக்களின் பட்டியல்
 அசோகரின் பெரிய தூண் கல்வெட்டுக்கள்
 அசோகரின் சிறு தூண் கல்வெட்டுகள்
 அசோகரின் பெரும் பாறைக் கல்வெட்டுக்கள்
 அசோகரின் சிறு பாறைக் கல்வெட்டுக்கள்
‎* லோம ரிஷி குகை
 கும்ஹரார்
 பௌத்த தொல்லியற்களங்கள்

மேலும் படிக்க

மேற்கோள்கள்

வெளி இணைப்புகள்

  பராபர் குகைகள் – காணொலி
 Detailed notes on the Barabar Caves and its use as Marabar Caves in E.M. Fosters Passage to India
 Barabar Caves and Nagarjuni Caves, description by Wondermondo

இந்தியத் தொல்லியற்களங்கள்
இந்தியக் கட்டிடக்கலை
ஜகானாபாத் மாவட்டம்
பௌத்த கட்டிடங்கள்
மௌரியப் பேரரசு
அம்பிகை, சமணம்

அம்பிகை (Ambika), (  சமண சமயத்தில் இயக்கி எனும் பெண் பரிவார தேவதையாவார்.  அம்பிகை, 22வது தீர்த்தங்கரரான நேமிநாதரின் காவல் தேவதை ஆவார்.  சமண சமயத்தில் அம்பிகையை அம்பை , அம்பா , குஷ்மாந்தினி, பத்மாவதி  மற்றும் அம்ர குஷ்மாந்தினி  என்றும் அழைப்பர்.

சிற்பங்கள்
கர்நாடகா மாநிலத்தின் ஆவேரி மாவட்டத்தில் உள்ள கரஜாகி கிராமத்தில், அம்பிகையின் சிற்பம் கண்டுபிடிக்கப்பட்டுள்ளது. இச்சிற்பம் சக ஆண்டு, கிபி 1251ல் நிறுவப்பட்டதாக, தேவநாகரி எழுத்தில்  குறிக்கப்பட்டுள்ளது.

படிமவியல்
 
சமண சமய மரபின் படி, தங்க நிற அம்பிகையின் வாகனம் சிங்கம் ஆகும். நான்கு கைகளைக் கொண்ட அம்பிகை, தனது இரண்டு வலது கைகளில் ஒன்றில் மாம்பழத்தையும், மற்றொன்றில் மாமரத்தையும் தாங்கியுள்ளார். மேலும் தனது இரண்டு இடக்கைகளின் ஒன்றில் லகானையும், மற்றொன்றில் தனது இரண்டு மகன்களையும் தாங்கியுள்ளார்.

அம்பிகையின் சிற்பங்கள் கொண்ட கோயில்கள் 
நேமிநாதர் கோயில், ஜாலாவார் மாவட்டம், இராஜஸ்தான் 
 குலதேவி அம்பிகாதேவி சமணக் கோயில், தக்காத்கர், பாலி மாவட்டம், இராஜஸ்தான் 
 குலதேவி அம்பிகாதேவி சமணக் கோயில் பதர்லி, இராஜஸ்தான்

படக்காட்சிகள்

குறிப்புகள்

மேற்கோள்கள்
 Tiwari, M.N.P. (1989). Ambika in Jaina arts and literature, New Delhi: Bharatiya Jnanpith.

வெளி இணைப்புகள்

 An image of Ambikā Devī in the British Museum, London
 An Image of Yaksha & Yakshini of 22nd Trithankara Neminatha
 Album of Photographs of Shri Ambika Devi
 An Image of Shri Ambikadevi, Munigiri, Tamil Nadu
 A Picture of Shri Ambikadevi, Jain Thirthankaras & Acharyas
 An Image of Shri Ambikadevi in Chennai Museum
 One of the images of Shri Ambikadevi carved in various forms at Jagat

சமணம்
இயக்கர்
கழுகுமலை சமணர் படுகைகள்

கழுகுமலை சமணர் படுக்கைகள் (Kalugumalai Jain beds),  தமிழ்நாடு மாநிலத்தின் தூத்துக்குடி மாவட்டத்தில் கழுகுமலை எனும் ஊரில் அமைந்துள்ளது. இச்சமணர் படுகைகள் கோவில்பட்டிலிருந்து 22 கிமீ தொலைவில் கழுகுமலை பேரூராட்சியில் உள்ளது.

இச்சமணக் கல் படுக்கைகள் குடைவரை கட்டிட அமைப்பில், பாண்டிய மன்னன் பராந்தக நெடுஞ்சடையன் காலத்தில் (பொ.ஊ. 768–800) அமைக்கப்பட்டதாக கருதப்படுகிறது. இங்கு திகம்பர சமணத் துறவிகள் தங்கி,  சமண சமயத்தை பரப்பினர்.

இச்சமணப் படுக்கைகளுக்கு அருகில் பொ.ஊ. 8ம் நூற்றாண்டின் சிவன் கோயில், கழுகுமலை வெட்டுவான் கோயில் மற்றும் கழுகுமலை முருகன் கோயில் அமைந்துள்ளது.

இச்சமண படுகைகளில் மகாவீரர், பாகுபலி, பார்சுவநாதர் போன்ற 150 தீர்த்தங்கரர்களின் சிற்பங்கள் செதுக்கப்பட்டுள்ளது. கழுகுமலை சமணர் படுகைகள், தமிழகத் தொல்லியல் துறை பராமரிக்கிறது.

இதனையும் காண்க
 கழுகுமலை வெட்டுவான் கோயில்
 கழுகுமலை முருகன் கோயில்
தமிழ்ச் சைனர்
தமிழ்நாட்டில் சைனர் கோயில்கள்

மேற்கோள்கள்

வெளி இணைப்புகள்
கழுகுமலை சமணர் படுகைகள் காணொலி

தமிழக தொல்லியற்களங்கள்
இந்தியக் குடைவரைக் கோயில்கள்
தூத்துக்குடி மாவட்டம்
தமிழ்நாட்டு சமணக் கோயில்கள்
குடைவரைக் கோயில்கள்
பாண்டியர் கட்டடக்கலை
கழுகுமலை முருகன் கோயில்

கழுகுமலை முருகன் கோயில் அல்லது கழுகாசலமூர்த்தி கோயில், தமிழ்நாட்டின், தூத்துக்குடி மாவட்டத்தில்,  கோவில்பட்டி - சங்கரன்கோவில் சாலையில் கழுகுமலையில் அமைந்த முருகனுக்கு அர்பணிக்கப்பட்ட குடைவரைக் கோயிலாகும். இம்முருகன் கோயில் கோவில்பட்டியிலிருந்து 22 கிமீ தொலைவில் உள்ளது. அருணகிரிநாதர் தமது திருப்புகழில் கழகுமலை முருகனைப் பாடியுள்ளார்.
 
கழுகுமலை முருகன் கோயில் எதிரே எட்டயாபுரம் சமஸ்தான மன்னரின் சிறு அரண்மனை அமைந்துள்ளது. முருகன் மேற்கு முகமாக வீற்றிருக்கும் மூன்று தலங்களில், இத்தலத்தை ராஜயோக தலம் என்று கச்சியப்பரால்  போற்றப்பட்டுள்ளது. இக்கோயில் மூலவரான முருகன் வள்ளி மற்றும் தெய்வானையுடன் அருள்பாளிக்கிறார். இம்முருகன் கோயில் அருகில் கழுகுமலை வேட்டுவன் கோயில் மற்றும் கழுகுமலை சமணர் படுகைகள் உள்ளது.

முக்கிய விழாக்கள்
 தைப்பூசம்
 பங்குனி உத்தரம் 
 வைகாசி விசாகம்
 கார்த்திகை தீபம்

இதனையும் காண்க
 கழுகுமலை வேட்டுவன் கோயில்
 கழுகுமலை சமணர் படுகைகள்

மேற்கோள்கள்

குடைவரைக் கோயில்கள்
தூத்துக்குடி மாவட்டத்திலுள்ள முருகன் கோயில்கள்
தூத்துக்குடி மாவட்டத்திலுள்ள இந்துக் கோயில்கள்
பாண்டியர் கட்டடக்கலை
நுண் நாடு

நுண் நாடு (micronation) என்பது சில சமயம் மாதிரி நாடு அல்லது புதிய நாடு திட்டம்,  என்று அழைக்கப்படுவது, தன்னை இறையாண்மை கொண்ட தேசம் அல்லது நாடாக கூறிக்கொள்வது ஆகும். ஆனால் இதற்கு உலக அரசாங்கங்கள் அல்லது முக்கிய சர்வதேச அமைப்புகளின் அங்கீகரிக்காரம் கிடையாது.

பல நுண் நாடுகள் நாணயங்கள், கொடிகள், அஞ்சல் தலை, கடவுச் சீட்டுகளே, பதக்கங்கள் மற்றும் பிற பொருட்களை வெளியிட்டுள்ளன.   இந்த பொருட்கள் அந்த சொந்த சமூகத்திற்கு வெளியே அரிதாகவே ஏற்றுக் கொள்ளப்படுகின்றன, ஆனால் ஆர்வமுள்ளவர்களிடமிருந்து பணம் திரட்ட அல்லது புதுமையானவற்றை சேகரிப்பவர்களுக்கு விற்கப்படலாம்.

19 ஆம் நூற்றாண்டின் ஆரம்பத்திலிருந்து நுண் நாடுகள் குறித்து தகவல்கள் அறியப்படுகிறது. இணையதளத்தின் வருகையானது பல புதிய நுண் நாடுகளை  உருவாக்க வழிகளை வகுத்தது. அதன் உறுப்பினர்கள் உலகம் முழுவதிலும் சிதறி பெரும்பாலும் மின்னணு சாதனங்கள் வழியாக தொடர்பு கொள்கின்றனர்.  பெரும்பாலும் தங்கள் நாடுகளை "நாடோடி நாடுகள்" என்று அழைக்கிறனர். இத்தகைய இணைய நுண் நாடுகளுக்கு இடையிலான வேறுபாடுகள், பிற வகையான சமூக வலைப்பின்னல் குழுக்கள் மற்றும் பங்களிப்பு விளையாட்டு (Role-playing game) போன்று வேறுபாடுகளை பெரும்பாலும் வரையறுப்பது கடினமாக உள்ளது.

அந்த பொருளை விவரிக்கும் "நுண் நாடு" என்ற சொல் 1970 களுக்கு பிற்பட்டது ஆகும்.  சிலர் இறைமை மிக்க தேசிய நாடுகளே "நுண் நாடுகள்" என்று குறிப்பிடுகின்றனர்.

சொற்பிறப்பு 
இதை ஆங்கிலத்தில் குறிப்பிடும் சொல்லான மைக்ரோநேசன் ('micronation') என்பதற்கு "சிறிய நாடு" என்று பொருள்.   இது 1970 களின் நடுப்பகுதியில் தோன்றிய ஒரு சொல் ஆகும், அக்காலகட்டத்தில் அநேகமாக ஆயிரக் கணக்கான சிறிய அங்கீகாரமற்ற இதுபோன்ற நாடுகளை குறிப்பிட  உருவானது.

மேற்கோள்கள் 

நுண் நாடுகள்
அரசு அருங்காட்சியகம், மதுரா



அரசு அருங்காட்சியகம், மதுரா அல்லது மதுரா அருங்காட்சியகம் (Government Museum, Mathura),இந்தியாவின் முதல் தொல்பொருள் அருங்காட்சியகம் ஆகும். இவ்வருங்காட்சியகம், இந்தியாவின் உத்தரப் பிரதேச மாநிலத்தின் மதுரா நகரத்தில் 1874ல் நிறுவப்பட்டது.

மதுரா அருங்காட்சியகத்தில் கலைநயத்துடன் கூடிய சுடுமட்பாணைகள், சிற்பங்கள், ஓவியங்கள் மற்றும் பண்டைய நாணயங்கள் மற்றும் பிரித்தானிய தொல்லியல் அறிஞர் அலெக்சாண்டர் கன்னிங்காம் கண்டுபிடித்த தொல்பொருட்கள் இவ்வருங்காட்சியகத்தில் காட்சிப்படுத்தப்பட்டுள்ளது.
கிமு 3ம் நூற்றாண்டு முதல் கிபி 12ம் நூற்றாண்டு முடிய இந்தியத் துணைக் கண்டத்தை ஆண்ட இந்தோ கிரேக்கர்கள், குசானர்கள் மற்றும் குப்தர்களின் காலத்திய புத்தர் மற்றும் பிற பௌத்த சிற்பங்கள், நாணயங்கள் இவ்வருங்காட்சியகத்தை பெருமை கொள்ளச் செய்கிறது..

புகழ் பெற்ற கலைப் படைப்புகள்

இதனையும் காண்க
 மதுரா சிங்கத் தூண்
 இந்தியத் தொல்லியல் துறையின் அருங்காட்சியகங்கள்
 இந்தியாவில் உள்ள அருங்காட்சியகங்கள் பட்டியல்

மேற்கோள்கள்

Bharat Online - Mathura Museum

வெளி இணைப்புகள்
 Mathura Museum
 Mathura, a District Memoir

மேலும் படிக்க
Sharma, R. C. 1976. Mathura Museum and Art. 2nd revised and enlarged edition. Government Museum, Mathura.
Growse, F. S. 1882. Mathura A District Memoir.
Kumar, Jitendera. Masterpieces Of Mathura Museum. Sundeep Prakashan.  .

உத்தரப் பிரதேசத்திலுள்ள அருங்காட்சியகங்கள்‎
மதுரா மாவட்டம்
விவிலிய முன் அறிவிப்பு

விவிலிய முன் அறிவிப்பு (வேதாகமத் தீர்க்கதரிசனங்கள் அல்லது விவிலிய இறைவாக்குகள்) (Bible prophecy அல்லது biblical prophecy) என்பது கிறித்தவ மறைநூலான விவிலியத்தில் முன் அறிவிப்பாளர்கள் (தீர்க்கதரிசிகள், இறைவாக்கினர்) மூலம் மனிதர்களிடம் கடவுள் கூறியவை பற்றிய பகுதிகளாகும். வேதாகம முன்னறிவிப்பாளர்கள் கடவுளிடமிருந்து வெளிப்பாடுகளைப் பெற்றனர் என யூதர்களும் கிறிஸ்தவர்களும் பொதுவாக நம்புவர்.

மேலோட்டம் 
எபிரேய வேதாகமத்தில் இறைவாக்கினர் இசுரயேலர்களைத் தங்கள் பாவங்களிலிருந்தும் சிலை வழிபாடுகளிலிருந்தும் மனந்திரும்பும்படி அடிக்கடி எச்சரிக்கின்றனர். மனந்திரும்புதல் வெகுமதிகளையும், திரும்பாதிருத்தல் தீமையையும் தருவிக்கும் என்பது எச்சரிப்பாகும். ஆசீர்வாதம் மற்றும் பேரழிவுகளுக்கு தெய்வமே காரணம் காட்டப்படுகிறார்.  வேதாகம இறைவாக்குகளை நம்புகிறவர்களின்படி அவைகளில் பெரும்பாலானவை, அந்தப் பகுதிகளுக்குப்பின் வரும் பகுதிகளிலேயே நிறைவேறியுள்ளன.

யூத, கிறிஸ்தவ மதங்களில், வேதாகமத்தின் பல பகுதிகள் வரவிருக்கின்ற மெசியாவைப் பற்றிய இறைவாக்குகளாகக் கருதப்படுகின்றன. மெசியாவைப் பற்றிய இந்த இறைவாக்குகளை கிறிஸ்து இயேசு நிறைவேற்றிவிட்டார் எனக் கிறிஸ்தவர்கள் கருதுகின்றனர். அதேவேளையில், யூதகுருசார் யூதமதத்தார் யூத மெசியாவின் வருகைக்கும் யூத அறுதிவிளைவியலின் ("Jewish eschatology") மற்ற அடையாளங்களின் நிறைவேறுதலுக்கும் இன்னமும் காத்திருக்கின்றனர். பெரும்பாலான கிறிஸ்தவர்கள் மெசியாவைப்பற்றிய பல இறைவாக்குகள் கிறிஸ்துவின் இரண்டாம் வருகையின்போதே நிறைவேறும் என எண்ணுகின்றனர். ஆனால் சில கிறிஸ்தவர்கள் (Full Preterists) மெசியாவைப் பற்றிய இறைவாக்குகள் அனைத்தும் ஏற்கனவே நிறைவேறிவிட்டதாக நம்புகின்றனர். யூதகுருசார் யூத மதம் மெசியா முதலாவது வருவதையும், மெசியாவின் ஆட்சி யுகம் தோன்றுவதையும் வேறுபிரிப்பதில்லை.

"இறுதிக்காலம்" அல்லது "கடைசி நாட்கள்" என்பது அதிகம் கலந்தாய்வு செய்யப்படும் மற்றொரு விஷயமாகும், குறிப்பாக, யோவானுக்கு வெளிப்படுத்தின விஷேசத்தின்படியானவை இதில் அடங்கும்.

மேற்கோள்கள்

விவிலிய முன் அறிவிப்புகள்
வைணவ அடியார்கள்

வைணவ அடியார்கள்‎ திருமாலையும்,  அவரது அவதாரங்களையும் போற்றி பாடி பக்தி செலுத்திய  ஆழ்வார்கள் முதல் வேளுக்குடி கிருஷ்ணன் வரையிலான வைணவ அடியார்களின் பட்டியல்.

பன்னிரு ஆழ்வார்கள்
 பொய்கையாழ்வார்
 பூதத்தாழ்வார்
 பேயாழ்வார்
 திருமழிசையாழ்வார்
 நம்மாழ்வார்
 மதுரகவி ஆழ்வார்
 குலசேகர ஆழ்வார்
 பெரியாழ்வார்
 ஆண்டாள்
 தொண்டரடிப்பொடியாழ்வார்
 திருப்பாணாழ்வார்
 திருமங்கையாழ்வார்

பிறர்
 அப்பிள்ளை
 புத்தூர் கிரிஷ்ணமாச்சாரியார் ஸ்வாமி 
 அன்னமாச்சாரியார்
 அனந்தாழ்வார்
 ஆளவந்தார்
 இராகவேந்திர சுவாமிகள்
 இராமாநந்தர்
 இராமானுசர்
 ஈசுவரமுனி
 உய்யக்கொண்டார்
 ஊத்துக்காடு வெங்கட சுப்பையர்
 எம்பார்
 எறும்பியப்பா
 ஏகநாதர்
 குருகை காவலப்பன்
 கூரத்தாழ்வார்
 சாத்தாத வைணவர்கள்
 சுவாமிநாராயண்
 ஞானேஷ்வர்
 தரிகொண்ட வேங்கமாம்பா
 தியாகராஜர்
 திருக்கச்சி நம்பிகள்
 திருக்கண்ணமங்கையாண்டான்
 திருக்கோட்டியூர் நம்பி
 திருவரங்கத்தமுதனார்
 துக்காராம்
 நரசிங் மேத்தா
 நஞ்சீயர்
 நடனகோபாலநாயகி சுவாமிகள்
 நம்பாடுவார்
 நம்பிள்ளை
 நாதமுனிகள்
 நாம்தேவ்
 நாராயண தீர்த்தர்
 நிம்பர்க்கர்
 பக்திவேதாந்த சுவாமி பிரபுபாதா
 பட்டர்
 பட்டனார்
 பராசர பட்டர்
 பிரதிவாதி பயங்கரம் அண்ணங்காச்சாரி
 பிள்ளை உறங்கா வல்லி தாசர்
 பிள்ளை லோகாசாரியார்
 புரந்தரதாசர்
 பெரிய நம்பி
 பெரியவாச்சான்பிள்ளை
 பொன்னடிக்கால் ஜீயர்
 மகான் ஸ்ரீவாதிராஜர்
 மணக்கால் நம்பி
 மணவாளமாமுனி
 மத்துவர்
 மதுரகவி சுவாமிகள்
 மாறனேரி நம்பி
 மீராபாய்
 முதலியாண்டான்
 மேல்பத்தூர் நாராயண பட்டத்திரி
 யாதவப் பிரகாசர்
 ரவிதாசர்
 வங்கிபுரத்தாய்ச்சி
 வடக்கு திருவீதி பிள்ளை
 வடுக நம்பி
 வல்லபாச்சார்யா
 வில்லிபுத்தூரார்
 வேங்கடரமண பாகவதர்
 வேத வியாச பட்டர்
 வேதாந்த தேசிகர்
 ஜெயதேவர்

மேற்கோள்கள்

வெளி இணைப்புகள்

வைணவ அடியார்கள்
வைணவ சமயம்
இந்து சமயப் பெரியார்கள்
தமிழகப் பட்டியல்கள்
இந்தியப் பட்டியல்கள்
சமயம் தொடர்பான பட்டியல்கள்
குமாரபாலன்

குமாரபாலன் (Kumarapala (Chaulukya dynasty) (ஆட்சிக்காலம்:கிபி 1143 - 1172), தற்கால குஜராத் மற்றும் அதனைச் சுற்றியுள்ள பகுதிகளை ஆண்ட சாளுக்கிய குலத்தின் கிளையான சோலாங்கி குலத்தினன் ஆவார். இவரது நாட்டின் தலைநகரம் தற்கால பதான் ஆகும்.

வரலாறு
மன்னர் சித்தராஜன் ஜெய்சிங்கின் மறைவிற்கு பட்டமேறிய குமாரபாலன்]] 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். சமண அறிஞரும் ஆச்சாரியருமான ஹேமசந்திரரை ஆதரித்தார்.

அலாவுதீன் கில்சியால் இடிக்கப்பட்ட சோமநாதபுரம் சிவன் கோயிலை மீண்டும் கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.

குமாரபாலன், பரமாரப் பேரரசர் வல்லாளனை வென்று மால்வா பகுதியை தனது பேரரசுடன் இணைத்தார்.

தற்கால இராஜஸ்தானின் ரந்தம்பூரின் சௌகான் குல மன்னர் அர்னோராஜனை வென்று, அவர் மகளை குமாரபாலன் மணந்தார். பின்னர் இராசபுத்திரர்களிடமிருந்து அபு மலையை வென்றார்.
சோலாங்கிப் பேரரசில் இருந்த சௌராட்டிரா பகுதி மக்கள், மன்னர் குமாரபாலனுக்கு எதிராக நடத்திய புரட்சியை ஒடுக்கி, தனது மகன் சோமவர்மனை சௌராஷ்டிராப் பகுதியின் ஆளுநராக நியமித்தார்.

குமாரபாலன் தனது சோலாங்கிப் பேரரசை கிழக்கில் விதிஷா முதல் மேற்கில் சௌராஷ்டிரம் வரையிலும்; வடக்கே சித்தோர்கார் முதல் தெற்கில் நர்மதை ஆறு வரை விரிவாக்கினான்.

இதனையும் காண்க
 சோலாங்கிப் பேரரசு
 முதலாம் பீமதேவன்
 இரண்டாம் பீமதேவன்
 சூரியக் கோயில்
 ராணியின் கிணறு

மேற்கோள்கள்

ஆதார நூற்பட்டியல்

வெளி இணைப்புகள்

குஜராத் மக்கள்
குசராத் வரலாறு
இந்திய அரசர்கள்
நரசிங் மேத்தா

நரசிங் மேத்தா (Narsinh Mehta)  (1414–1481), வைணவ சமயக் கவிஞரும், கிருஷ்ண பக்தரும் ஆவார்.
குஜராத்தி மொழி இலக்கியத்தின் வளர்ச்சிக்கு முன்னோடியாக திகழ்ந்த நரசிங் மேத்தா பாடிய வைஷ்ணவ ஜன தோ எனும் பாடல் மகாத்மா காந்திக்கு மிகவும் விருப்பமான ஒன்றாகும்.
பிருந்தாவனம் சென்று கிருஷ்ணரின் ராசலீலைகள் குறித்து 22,000 கீர்த்தனைகள் குஜராத்தி மொழியில் 
இயற்றியுள்ளார். தற்கால குஜராத் பகுதிகளில் கிருஷ்ண பக்தியை பரப்பினார்.

நரசிங் மேத்தாவின் படைப்புகள்

தொகுப்புகள்
 Narsinh Mehta.  Narsinh Mehtani KavyaKrutiyo (ed.). Shivlal Jesalpura. Ahmedabad: Sahitya Sanshodhan Prakashan, 1989
 Kothari, Jayant and Darshana Dholakia (ed.). Narsinh Padmala. Ahmedabad: Gurjar Granthratna Karyalaya, 1997
 Rawal, Anantrai (ed.). Narsinh Mehta na Pado. Ahmedabad: Adarsh Prakashan,

ஆங்கில விமர்சன நூல்கள்
 
Munshi, K.M. Gujarata and Its Literature: A Survey from the Earliest Times. Bombay: Longman Green and Co. Ltd. 1935
Swami Mahadevananda (trans.) Devotional Songs of Narsi Mehta. Varanasi: Motilal Banarasidas, 1985.
Tripathi, Govardhanram.   Poets of Gujarat and their Influence on Society and Morals.  Mumbai: Forbes Gujarati Sabha, 1958.
Tripathi, Y.J. Kevaladvaita in Gujarati Poetry like akhil bhramand. Vadodara: Oriental Institute, 1958.
Zhaveri, K.M. Milestones in Gujarati Literature. Bombay: N.M Tripathi and Co., 1938
Zhaveri, Mansukhlal. History of Gujarati Literature. New Delhi: Sahitya Akademi, 1978.

குஜராத்தி மொழியில் விமர்சன நூல்கள் 
Chaudhri, Raghuvir (ed.). Narsinh Mehta: Aswad Ane Swadhyay. Mumbai, M.P. Shah Women's College, 1983
Dave, Ishwarlal (ed.). Adi Kavi Ni Aarsh Wani: Narsinh Mehta ni Tatvadarshi Kavita. Rajkot: Dr. Ishwarlal Dave, 1973
Dave, Makarand. Narsinhnan Padoman Sidha-ras. A Lecture in Gujarati on Siddha-ras in poems of Narsinh Mehta.  Junagadh: Adyakavi Narsinh Mehta Sahityanidhi, 2000
Dave, R and A. Dave (eds.) Narsinh Mehta Adhyayn Granth. Junagadh: Bahuddin College Grahak Sahkari Bhandar Ltd., and Bahauddin College Sahitya Sabha, 1983
Joshi, Umashankar, Narsinh Mehta, Bhakti Aandolanna Pratinidhi Udgaata' in Umashankar Joshi et al. (eds.). Gujarati Sahitya No Ithihas. vol. II. Ahmedabad: Gujarati Sahitya Parishad, 1975
Munshi, K.M. Narsaiyyo Bhakta Harino.  Ahmedabad: Gurjar Granthratna Karyalaya, 1952
Shastri, K.K., Narsinh Mehta, Ek Adhyayan.  Ahmedabad: B.J. Vidyabhavan, 1971
Shastri, K.K., Narsinh Mehta. Rastriya Jeevan Charitramala''.  New Delhi: National Book Trust, 1972

பிரபல கலாசாரத்தில்
 நரசிங் மேத்தாவின் வாழ்க்கை வரலாறு, குஜராத்தி மொழியின் முதல் பேசும் திரைப்படமான நரசிங் மேத்தா திரைப்படம் 1932இல் வெளியானது.

மேற்கோள்கள்

வெளி இணைப்புகள்

Translation of Narsinh Mehta's poems into English by Sachin Ketkar
Biographical blogpost about Narsinh Mehta
collection of Pada written by Narsinh Mehta on Gujlit

1414 பிறப்புகள்
1481 இறப்புகள்
குஜராத் மக்கள்
வைணவ அடியார்கள்
கவிஞர்கள்
இந்தியக் கவிஞர்கள்
பக்தி இயக்கம்
பாவ்நகர் மாவட்ட நபர்கள்
அடாலஜ் படிக்கிணறு

அடாலஜ் படிக்கிணறு (Adalaj Stepwell) (, , , ), குஜராத் மாநிலத்தின் அகமதாபாத் நகரத்திலிருந்து வடக்கே 18 கிமீ தொலைவிலும்;  மாநிலத் தலைநகரம் காந்திநகரிலிருந்து 5 கிமீ தொலைவிலும் உள்ள அடாலஜ் கிராமத்தில் உள்ளது. இக்கிணற்றின் தூண்கள், பக்கவாட்டுச் சுவர்கள் மற்றும் படிகளில் இலைகள், பறவைகள், மீன்கள் போன்ற அழகிய வேலைப்பாடுகளுடன் கூடிய சிற்பங்கள் செதுக்கப்பட்டுள்ளது.

அடாலஜ் படிக்கிணற்றை வகேலா வம்ச மன்னரான வீர் சிங் வகேலாவின் நினைவாக அவரது மனைவி ருத்தாபாய் 1499ல் கட்டினார். இந்தப் படிக்கிணறு இந்து - இஸ்லாமியக் கட்டிடக் கலைக்கு ஒரு எடுத்துக்காட்டாக விளங்குகிறது.

குடிநீர் மற்றும் சமையலுக்கு பயன்படும் இப்படிக்கிணற்றின் கரையில் இந்துக்களின் திருவிழாக்களுக்களும், புனிதச் சடங்குகளும் மேற்கொள்ளப்பட்டது. வணிகப் பாதையில் அமைந்த இப்படிகிணற்றின் அருகில் வணிகர்களின் குதிரைகள், ஒட்டகங்கள், கழுதைகள் மற்றும் பணியாட்கள் தங்கி நீரைப் பருகி ஓய்வெடுத்துச் செல்வர்.

படிக்கிணற்றின் அமைப்பு
சோலாங்கி கட்டிடக் கலையில், ஐந்து தளங்களுடன் கூடிய ஆழமான இப்படிக்கிணறு எண்கோண வடிவில், மணற்கற்களால் கட்டப்பட்டது. ஒவ்வொரு தளமும், அழகிய சிற்பங்களால் செதுக்கப்பட்ட தூண்கள் கொண்டது. இப்படிகிணற்றில், மழைக் காலங்களில் நீரை சேமித்து, நீர் பற்றாக்குறை காலங்களில் இக்கிணற்றிலிருந்து நீரை பயன்படுத்துவர்.

படக்காட்சிகள்

காணொளிகள்
அடாலஜ் படிக்கிணறு 
 அடாலஜ் படிக்கிணறு

இதனையும் காண்க
 படிக்கிணறு
இராணியின் கிணறு
சாந்த் பௌரி
சூரியன் கோயில், குஜராத்

மேற்கோள்கள்

 Livingston, Morna (2002). Steps to water: the ancient stepwells of India, p211, Princeton Architecture Press, , .

வெளி இணைப்புகள்

Adalaj Vav – A beautiful stepwell with a tragic tale
Photo gallery
A Pictorial narration 
 Adalaj Stepwell and around 

காந்திநகர் மாவட்டம்
குசராத் வரலாறு
குசராத்தில் சுற்றுலாத்துறை

இந்தியக் கட்டிடக்கலை
சமந்தா இரத்தினம்

சமந்தா இரத்தினம் (Samantha Ratnam, சமந்தா ரட்ணம், பிறப்பு: 1977) ஆத்திரேலிய சமூக சேவையாளரும், அரசியல்வாதியும் ஆவார். இவர் ஆத்திரேலியா, விக்டோரியா மாநில பசுமைக் கட்சியின் தலைவரும் ஆவார். இவர் விக்டோரியா சட்டமன்ற உறுப்பினரும், முன்னாள் மோர்லாந்து நகரசபை முதல்வரும் ஆவார்.

வாழ்க்கைக் குறிப்பு
இங்கிலாந்தில் இலங்கைத் தமிழ் பெற்றோருக்கு இரட்டைக் குழந்தைகளில் ஒருவராக 1977 ஆம் ஆண்டில் பிறந்த சமந்தா இலங்கையில் வளர்ந்தார். சமந்தாவின் குடும்பத்தினர் 1983 கறுப்பு யூலை இனக்கலவரத்தில் பாதிக்கப்பட்டு ஐரோப்பா, மற்றும் கனடா சென்று, இறுதியாக ஆத்திரேலியாவில் குடிபுகுந்தனர். இவரது பெற்றோர் யாழ்ப்பாணம், மானிப்பாயைச் சேர்ந்த மேதர் குடும்பத்தைச் சேர்ந்தவர்கள்.

சமந்தா மெல்பேர்ண் பல்கலைக்கழகத்தில் பயின்று இளங்கலைப் பட்டத்தையும், பின்னர் சமூக சேவையில் இளங்கலை சிறப்புப் பட்டத்தையும் பெற்றார். 2015 ஆம் ஆண்டில் அதே பல்கலைக்கழகத்தில் இளைஞர் சமூகவியலில் முனைவர் பட்டம் பெற்றார்.

சமந்தா ரட்ணம் அகதிகள் நலத்திட்டங்களுக்காக பல்வேறு அமைப்புகளில் பணிபுரிந்துள்ளார்.

மோர்லாந்து நகரசபை
2012 ஆம் ஆண்டில் மோர்லாந்து நகரசபைக்கான தேர்தலில் சமந்தா பசுமைக் கட்சியில் போட்டியிட்டு வெற்றி பெற்றார். 2016 ஆம் ஆண்டில் நடந்த தேர்தலில் 55% வாக்குகளைப் பெற்று மீண்டும் தெரிவானார்.

2016 ஆம் ஆண்டில் மோர்லாந்து நகரசபைத் தலைவராக நகரசபை உறுப்பினர்களால் தேர்ந்தெடுக்கப்பட்டார்.

பழங்குடிகளை அவமதிக்கும் வகையில் சனவரி 26 ஆத்திரேலியா நாளில் குடியுரிமை வழங்கும் நிகழ்வுகளை நகரசபைகள் நிறுத்தவேண்டும் என்ற கோரிக்கை எழுந்த போது, அதற்கு ஆதரவாக சமந்தா தனது மோர்லாந்து நகரசபையில் தீர்மானம் கொண்டுவந்து நிறைவேற்றினார். 2017 அக்டோபர் 11 இல் தனது நகரசபைப் பதவியைத் துறந்தார்.

2016 நடுவண் தேர்தல்
2016 ஆம் ஆண்டில் நடைபெற்ற ஆத்திரேலிய நடுவண் தேர்தலில் பசுமைக் கட்சியின் சார்பாக வில்சு தேர்தல் தொகுதியில் சமந்தா போட்டியிட்டார். வில்சு தொகுதியில் பசுமைக் கட்சிக்கு 10% அதிக வாக்குகள் கிடைத்திருந்தாலும், தொழிற் கட்சியைச் சேர்ந்த பீட்டர் காலில் 4.88 % அதிகப்படியான வாக்குகளால் வெற்றி பெற்றார்.

விக்டோரிய மாநில அரசியல்
ஆத்திரேலிய விக்டோரியா மாநில பசுமைக் கட்சியின் தலைவர் கெர்க் பார்பர் அரசியலில் இருந்து இளைப்பாறுவதாக அறிவித்ததை அடுத்து, சமந்தா ரட்ணம் அக்கட்சியின் தலைவராக 2017 அக்டோபர் 12 அன்று அறிவிக்கப்பட்டார். விக்டோரியா மாநில சட்டமன்றத்தில் கிரெக் பார்பரின் இடத்திற்கு சமந்தா தேர்ந்தெடுக்கப்பட்டார்.

மேற்கோள்கள்

வெளி இணைப்புகள்
Samantha Ratnam launches the Australian Greens #Wills2016 election campaign #ausvotes – YouTube video
An interview with Cr Samantha Ratnam, Moreland Mayor 2015–16 – YouTube video

1977 பிறப்புகள்
வாழும் நபர்கள்
ஆத்திரேலிய அரசியல்வாதிகள்
ஆத்திரேலிய இலங்கைத் தமிழ் வம்சாவளி மக்கள்
தமிழ்ப் பெண் அரசியல்வாதிகள்
எம். என். எத்திராஜ்

எத்திராஜ் வண்ணார் அல்லது எம்.எத்திராஜுலு (M.Ethirajulu, செப்டம்பர் 19, 1919 – செப்டம்பர் 18, 1970) சலவைத் தொழிலாளர் சங்கத்தில் முக்கிய தலைவராகப் பணியாற்றியவர். வண்ணார் சமூகத்தில் தமிழ்நாடு சட்டமன்ற மேலவைக்குத் தெரிவு செய்யப்பட்ட முதலாவது உறுப்பினர். வண்ணார் சமூகத்தை சுயமரியாதை இயக்கத்துடன் இணைப்பதற்கான முயற்சியில் அவர் மிகவும் மறக்கமுடியாதவராக இருக்கிறார்.

ஆரம்ப வாழ்க்கை
எம்.என்.எத்திராஜ் பரங்கிப்பேட்டை அருகில், மாணிக்கம்-நாவம்மாள் தம்பதியருக்கு மூத்த மகனாக மிகவும் ஏழைக் குடும்பத்தில் பிறந்தார். தங்கள் குடும்ப தொழிலில் ஈடுபடுவதை விரும்பாததால், கல்வி கற்க மிகவும் விருப்பப்பட்டார். அவரது உறவினர் "சாமியார்" என்பவர் அவரைக் கடலூர் அழைத்து வந்து உதவினார். 1937 ஆம் ஆண்டு சென்னை உயர்நிலைப் பள்ளியில் பள்ளிப்படிப்பை முடித்தார்.

அரசியல் வாழ்க்கை

அனைத்து இந்திய சலவைத் தொழிலாளர் மாநாடு சென்னையில் கே. காமராஜ் முன்னிலையில் நடைபெற்றது. 1969 ஆம் ஆண்டு டோபி பேரணி நடத்தப்பட்ட போது எத்திராஜ் கைது செய்யப்பட்டார். தமிழ்நாடு காங்கிரஸ் பொதுக்கூட்டத்தில் மேலவைக்கு யாரை அனுப்ப வேண்டும் என்பதில் கடுமையான போட்டி இருந்தது. அப்போது காமராஜ் அவர்களால் எத்திராஜ் தேர்வு செய்யப்பட்டார். தங்கள் சமூகம் தாழ்த்தப்பட்டோர் பட்டியலில் சேர்க்க வேண்டுமென்று, தமிழ்நாடு வந்த இந்திரா காந்திக்கு எதிராக கருப்பு கொடி காட்டப்பட்டது. 1970 ஆம் ஆண்டு தென் ஆற்காடு காங்கிரசு அலுவலகத்தில் காவல்துறை மூலம் எத்திராஜ் தாக்கப்பட்டார். மூன்றாவது முறையாக சட்டசபை உறுப்பினராகும் வாய்ப்பு பெற்றார். அனைத்து இந்திய டோபி சங்கம், தமிழ்நாடு வண்ணார் சங்கம் எனப் பல அமைப்புகளைத்  தொடங்கினார்.  தென் ஆற்காடு பாரத் சேவா சமாஜ் அணி உறுப்பினராகவும் இருந்தார். மிகவும் பிற்படுத்தப்பட்ட மக்களின் குழு உறுப்பினராகவும் இருந்தார். மேலும் "சலவை மணி" இதழ் ஆசிரியராக இருந்தார். அவர் சேர்ந்த சமூகம் கன்னியாகுமரி மற்றும் செங்கோட்டை மாவட்டத்தில் தாழ்த்தப்பட்ட சமுதாயமாக இருந்தது. மற்ற மாவட்டத்தில் மிகவும் பிற்பட்ட சமுதாயமாக இருந்தது. இதை அவர் தமிழக அரசின் பார்வைக்குக் கொண்டு வந்தார். தன்னுடைய சமூகத்தை அனைத்து மாவட்டத்திலும் தாழ்த்தப்பட்டோர் பட்டியிலில் சேர்க்க வற்புறுத்தினர். மாநில அளவில் சமுதாய மாநாடுகளை அமைத்து அரசின் பார்வைக்கு அவர் சார்ந்த சமூகத்தின் நிலைமையை திரும்ப பார்க்க செய்தார். சலவை சோடா மிக குறைந்த விலையில் கிடைக்க மத்திய அரசை தொடர்புகொண்டு பெற்றுத்தந்தார்.

மறைவு 
மூன்றாவது முறையாக சட்டப்பேரவை உறுப்பினராக இருக்கும் போது உடல் நிலை சரியில்லாமல் அவதிப்பட்டார். 1970 ஆம் ஆண்டு மாரடைப்பு மூலம் அவர் உயிர் பிரிந்தது. அவரது மறைவிற்கு காமராசர், மு. கருணாநிதி உட்பட பல அரசியல் தலைவர்கள் கலந்து கொண்டனர். அஞ்சலிக் கூட்டம் நடைபெற்றது. காங்கிரஸ் கட்சியின் மூத்த தலைவர் ஜி. கே. மூப்பனார் சென்னை திருவெற்றியூரில் அவருடைய சிலையைத் திறந்து வைத்தார்.

மேற்கோள்கள் 

1919 பிறப்புகள்
1970 இறப்புகள்
கடலூர் மாவட்ட நபர்கள்
தமிழ்ச் சமூகப் போராளிகள்
இந்திய நறுமணப் பொருட்களின் பட்டியல்

நறுமணப் பொருட்கள் இந்தியா மற்றும் பிற ஆசிய நாடுகளில்,  கி.மு. 2000 முதலே பயன்படுத்தியதாகக் குறிப்புகள் உள்ளன. இதற்கு உதாரணமாக இராமாயணத்தில், கிராம்பும், இலவங்கப்பட்டையும் பயன்படுத்தியதாகக் குறிப்பிட்டுள்ளது.

இந்தியாவில், இந்த நறுமணப் பொருட்கள் பல்வகை உணவுகளில் பல காரணங்களுக்காகப் பயன்படுத்தப்படுகின்றன. சுவையான குழம்பு வகைகள் முதல் இனிப்பு வகைகள் வரை இவை பயன்படுத்தப்படுகின்றன. இவை முழுமையாகவோ, பொடியாகவோ, வறுத்ததாகவோ அல்லது வெட்டியதாகவோ உணவுகளில் சேர்க்கப்படுகின்றன. சில சமயங்களில் உணவின் பரிமாற்றத் தோற்றத்தை மேம்படுத்தும் அழகுப்பொருளாகவும், பல சமயங்களில் உணவுடன் கலந்த மருந்தாகவும் உபயோகப்படுத்தப்படுகின்றன.

பட்டியல்  
இந்தியாவில் பயன்படுத்தப்படும் வாசனைத் திரவியங்களின் பட்டியல் கீழே

மேற்கோள்கள்

வெளி இணைப்புகள்
  
  
  
 
 

மூலிகைகள்
தில்லிப் பெரும் புகைமூட்டம்

தில்லிப் பெரும் புகை மூட்டம் (Smog in Delhi) என்பது 2016-ஆம் ஆண்டு நவம்பர்த் திங்கள் ஒன்றாம் தேதியில் இருந்து ஒன்பதாம் தேதி வரை காற்று மாசுபாட்டின் காரணமாக தில்லியிலும் அதன் சுற்றுப்பகுதிகளிலும் ஏற்பட்ட புகைமூட்டத்தைக் குறிக்கும் . இச்சமயத்தில் காற்று மாசுபாடானது PM2.5 மற்றும் PM10 போன்ற அதிகப்படியான அளவுகளில் இருந்தன . 1999-ஆம் ஆண்டில் இருந்து எடுக்கப்பட்ட அளவீடுகளில் இதுவே அதிகமான மாசுபாடு ஆகும் .

இந்தப் பெரும் புகை மூட்டத்தினால் பொதுப் போக்குவரத்து அதிகமாகப் பாதிக்கப்பட்டது. குறிப்பாக இரும்புவழிப் போக்குவரத்து, விமானப் போக்குவரத்து ஆகியவற்றை இயக்குவதில் இடையூறுகள் ஏற்பட்டன.

பின்னணி 
தற்போதுவரை எடுக்கப்பட்ட ஆய்வுகளின் முடிவின் மூலம் குளிர்மையான காலநிலையாலும், காற்றின் மந்தநிலையினாலும் இதற்கான வாய்ப்பு ஏற்பட்டிருக்கலாம் எனக் கருதப்படுகிறது. மேலும் அறுவடையான வயலில் கட்டைப் பயிரை எரித்தல், குப்பைகளை எரித்தல் , சாலை மாசு, தொழிற்சாலைக் கழிவுகள், வண்டிப் புகை, மின் உற்பத்தி நிலையம் போன்றவைகள் தான் தில்லியில் ஏற்பட்ட பெரும் புகை மூட்டத்திற்கு காரணமாகப் பார்க்கப்படுகிறது.  

காற்று மாசுபாடானது PM2.5 மற்றும் PM10 போன்ற அதிகப்படியான அளவுகளில் இருந்தன.

வெப்பநிலை 
இந்தச் சமயத்தில் புது தில்லியின் வெப்பநிலையானது 15 முதல் 29 டிகிரி செல்சியசாக இருந்தது. (~66 டிகிரி பாரன்ஃகைட்)

விளைவுகள்

சுகாதார விளைவுகள் 
புது தில்லி அரசு,  ஒவ்வாமை, ஈழை நோய், கண் எரிச்சல், ஈழை நோய் போன்ற நோய்களுக்கான சுகாதார ஆலோசனைகளை வழங்கியது.

மாநில அரசின் நடவடிக்கைகள் 
காற்றில் அதிக அளவு மாசு கலந்திருப்பது கண்டறியப்பட்டதனால் மத்திய அரசினால் ,சுகாதார அவசரகாலம் அறிவிக்கப்பட்டது. அன்றைய தினம்பள்ளிக்கூடங்கள் , கல்லூரிகள், மத்திய மற்றும் மாநில அரசு அலுவலகங்களுக்கு விடுமுறை அறிவிக்கப்பட்டது.

நிகழ்வுகள்
பெரும் புகைமூட்டச் சமயத்தில் தான் இலங்கைத் துடுப்பாட்ட அணியின் இந்தியச் சுற்றுப் பயணம் 2017-2018 முன்றாவது துடுப்பாட்டப் பொட்டியின் இரண்டாவது நாள் போட்டி புது தில்லியில் நடந்து கொன்டிருந்தது. அப்போது இலங்கை வீரர்கள் விளையாடுவதை நிறுத்திவிட்டு முகமூடி அணிந்தனர். அந்த அணியைச் சேர்ந்த லகிரு கமேஜ்  தன்னால் இயல்பாக சுவாசிக்க முடியவில்லை எனத் தெரிவித்தார்.இலங்டை அணியின் பயிற்சியாளரான நிக் போதாஸ் , புது தில்லி மைதானத்தின் கடுமையான மாசு காரணமாக சுரங்கா லக்மலுக்கு கடுமையான வாந்தி ஏற்பட்டதாகத் தெரிவித்தார். பின் இந்த ஆட்டமானது 12.32 முதல் 12.49 வரை நிறுத்தப்பட்டது.

கட்டுப்படுத்தல் முயற்சிகள்
புதுதில்லியின் முதலமைச்சராக இருந்த அரவிந்த் கெஜ்ரிவால் பின்வரும் அறிவுத்தல்களை வழங்கினார்.

புகைமூட்டத்தைக் குறைக்க பின்வரும் தற்காலிக நடவடிக்கைகளை தில்லி அரசு மேற்கொன்டது. தில்லியில் உள்ள அரசு, அரசு உதவிபெறும், தனியார் பள்ளிகள் அனைத்திற்கும் அடுத்த முன்று நாட்கள் விடுமுறை தினமாக அறிவிக்கப்பட்டது. சுகாதாரத்துறை அமைச்சரகம் இலைகள் எரிக்கப்படுவதைக் கண்காணிப்பதற்காக செயலி ஒன்றை அறிமுகம் செய்தது. சாலைகளில் உள்ள மாசுகளை நீக்கும் பணியானது நவம்பர் 10 முதல் துவங்கத் திட்டமிடப்பட்டது. அனைத்து சாலைகளிலும் வரும் நாட்களில் நீர் தெளிக்கப்படும் எனத் தெரிவிக்கப்பட்டது. பொதுமக்கள் இயன்றவரை வெளியில் செல்வதைத் தவிர்க்க அறிவுறுத்தப்பட்டனர். நிலக்கரியை எரிபொருளாகக் கொண்டு இயங்கும் பதர்பூர் அனல் மின் நிலையம் தற்காலிகமாக நிறுத்தி வைக்கப்பட்டது. பட்டாசு விற்பனை தில்லியில் தடை செய்யப்பட்டது. சாலைகளில் நீர் தெளிக்கும் பணி நடைபெற்றது. கட்டிடங்கள் கட்டுவதும் இடிப்பதும் தற்காலிகமாகத் தடை செய்யப்பட்டது.

இதனையும் காண்க
அறுவடையான வயலில் கட்டைப் பயிரை எரித்தல்

சான்றுகள்

இந்தியாவில் காற்று மாசுபாடு
தில்லி
அமிர்தவர்சினி படிக்கிணறு

Amritavarshini Vav 

அமிர்தவர்சினி படிக்கிணறு (Amritavarshini Vav or  Panchkuva Stepwell or Katkhuni Vav), இந்தியாவின் குஜராத் மாநிலத்தின் அகமதாபாத் நகரத்தில் உள்ள படிக்கிணறாகும். இது பாதுகாக்கபப்ட்ட சின்னங்களில் ஒன்றாக உள்ளது.

வரலாறு
அமிர்தவர்சினி படிக்கிணறு, குஜராத் ஆளுநரின் தலைமை அமைச்சராக இருந்த இரகுநாத் தாஸ்  என்பவரால் கிபி 1723ல் கட்டி முடிக்கப்பட்டது.

கட்டிடக் கலை

இந்து மற்றும் இசுலாமியக் கட்டிடக்கலைகளுடன் கலந்து கட்டப்பட்ட இந்த படிக்கிணறு, ஆங்கில எழுத்தான எல்  வடிவத்தில் நிறுவப்பட்டதாகும். 50 அடி ஆழம் கொண்ட இந்த படிக்கிணறு, மூன்று தளங்களுடன் கூடியது. இக்கிணறு 2004ல் சீரமைக்கப்பட்டது.

இதனையும் காண்க

 இராணியின் கிணறு
 அடாலஜ் படிக்கிணறு 
 சாந்த் பௌரி
 ராஜோன் கி பாவோலி
 சூரியன் கோயில், குஜராத்

மேற்கோள்கள்

படிக்கிணறுகள் 
அகமதாபாத் மாவட்டம் 
குசராத்தில் சுற்றுலாத்துறை
இந்தியக் கட்டிடக்கலை
அகமதாபாத்
தலைநகரம் சண்டிகர் கட்டிட வளாகம்

தலைநகரம் சண்டிகர் கட்டிட வளாகம் (Chandigarh Capitol Complex), இந்தியாவின் பஞ்சாப் மற்றும் அரியானா மாநிலங்களின் தலைநகரான சண்டிகர் நகரத்தின் செக்டார் ஒன்றில் அமைந்த அரசுக் கட்டிடங்களின் வளாகம் ஆகும். இவ்வளாகம், கட்டிடக்கலை அறிஞரான லெ கொபூசியே  என்பவரால் 1953ல் வடிவமைக்கப்பட்டது. இக்கட்டிட வளாகம், 2016ல்  யுனெஸ்கோ நிறுவனம் உலகப் பாரம்பரியக் களங்களில் ஒன்றாக அறிவித்துள்ளது.

நூறு ஏக்கர் பரப்பளவில் கட்டப்பட்ட அரசுக் கட்டிட வளாகம், சட்டமன்ற அரண்மனை, செயலகக் கட்டிடம் மற்றும், பஞ்சாப் மற்றும் அரியானா உயர் நீதிமன்றம், திறந்த கை நினைவுச்சின்னம் மற்றும் ஒரு ஏரியும் கொண்டதாகும்.

மேற்கோள்கள்

வெளி இணைப்புகள்

சண்டிகர்
இந்தியாவில் உள்ள உலக பாரம்பரியக் களங்கள்
சுபர்சுவநாதர்

சுபர்சுவநாதர் (Suparśvanātha) (, சமண சமயத்தின் 7வது தீர்த்தங்கரர் ஆவார். மன்னர் பிரதிஸ்தருக்கும், இராணி பிரிதிவிக்கும் வாரணாசியில் பிறந்தவர். சுபர்சுவநாதர் கர்மத் தளைகளிலிருந்து விடுபட்டு, ஞானம் அடைந்து, 20 லட்சம் பூர்வ ஆண்டுகள் வாழ்ந்து, இறுதியாக ஜார்க்கண்ட் மாநிலத்தின் சிகார்ஜியில் முக்தி அடைந்தார்.

படக்காட்சிகள்

இதனையும் காண்க
 சமணப் புனிதத் தலங்கள்
 சமண அறிஞர்கள்
 சமணத் தமிழ் நூல்கள்

அடிக்குறிப்புகள்

மேற்கோள்கள்

 

 

சைனம்
தீர்த்தங்கரர்கள்
சமணம்
2017 பிஃபா 17 உலகக்கோப்பை அணிகள்

2017 பிஃபா 17 வயதுக்கு உட்பட்டோருக்கான உலகக்கோப்பையில் பங்குபெறும் அணிகளுக்காக விளையாடும் வீரர்களின் பட்டியல் கீழே கொடுக்கப்பட்டுள்ளது. ஒவ்வொரு அணியும் கீழ் உள்ள விதிகளைக் கண்டிப்பாகக் கடைபிடிக்க வேண்டும்.

 ஒவ்வொரு அணியிலும் தலா 21 வீரர்கள் இருக்க வேண்டும் (அதில் 3 வீரர்கள் கோல் கீப்பர்களாக இருக்க வேண்டும்)
 அணியில் விளையாடும் வீரர் 01 சனவரி 2000 ஆம் ஆண்டிற்குப் பிறகு பிறந்திருக்க வேண்டும்.

குழு அ

இந்தியா 
தலைமைப் பயிற்சியாளர்:  லூயீஸ் நார்டன் டி மாடோஸ்

அமெரிக்கா 
தலைமை பயிற்சியாளர்:  ஜான் ஹாக்வொர்த்

கொலம்பியா 
கொலம்பியா  தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.

தலைமை பயிற்சியாளர்:  ஒர்லான்டோ ரெஸ்டோரபா

கானா 

தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.

தலைமை பயிற்சியாளர்: {{flagcountry|Ghana} பா குஷி ஃபாபின்

குழு ஆ

பராகுவே 
தலைமைப் பயிற்சியாளர்  கஸ்டோவா மோரிங்கோ

மாலி 
தலைமைப் பயிற்சியாளர்:  ஜோனஸ் கோகூ கொமலா

நியூசிலாந்து 
தலைமைப் பயிற்சியாளர்:  டேனி ஹே

துருக்கி 
தலைமைப் பயிற்சியாளர்:  மொஹமத் ஹாசிலோகு

குழு இ

ஈரான் 
தலைமை பயிற்சியாளர்:  அப்பாஸ் சன்மயன்

கினியா 
தலைமை பயிற்சியாளர்:  சவுலிமேன் கமரா

கோஸ்ட்டா ரிக்கா 
தலைமை பயிற்சியாளர்:  கேமச்சோ விகூயிஸ்

செருமனி  
தலைமை பயிற்சியாளர்:  கிறிஸ்டியன் விக்

குழு ஈ

பிரேசில்

எசப்பானியா

நைஜர்

வட கொரியா

குழு உ

பிரான்ஸ்

சப்பான்

ஹோண்டுராஸ்

நியூ கலிடோனியா

குழு ஊ

இங்கிலாந்து

ஈராக்

மெக்சிக்கோ

சிலி

மேற்கோள்கள் 

காற்பந்தாட்டம்
பீட்ரிஸ் ஃபின்

பீட்ரிஸ் ஃபின் (Beatrice Fihn, (பிறப்பு 1982) என்பவர்  சுவீடனைச் சேர்ந்த ஒரு வழக்கறிஞர் ஆவார். இவர் 2014 சூலை 1 முதல்  பன்னாட்டு அணு ஆயுத ஒழிப்பு பிரசார குழுவின் (ஐகேன்) இயக்குநராக உள்ளார். ஐகேன் அமைப்பு 2017 ஆண்டு அமைதிக்கான நோபெல் பரிசைப் பெற்றது.

வாழ்க்கை 
பீட்ரிஸ் ஃபின் 2008 இல் ஸ்டாக்ஹோம் பல்கலைக்கழகத்தில் சர்வதேச உறவுகள் புலத்தில் இளநிலைப் பட்டம் பெற்றார். அவர் பல்கலைக்கழகத்தில் படிக்கும்போதே போர் நிறுத்தத்தில் பெண்களின் சக்தி  (WILPF) என்ற அமைப்பில் இணைந்து பணியாற்றினார். அங்கு ஐக்கிய நாடுகள் மன்றத்தின் நடவடிக்கைகள் பற்றி அறிந்துகொண்டதுடன், மனித உரிமைகளுக்கான ஐக்கிய நாடுகள் மன்றத்தின் வேலைகளில் ஈடுபட்டார். பிறகு சில காலம் வங்கியில் பணியாற்றிவிட்டு, லண்டன் பல்கலைக் கழக கல்லூரியில்  சர்வதேசச் சட்டப் புலத்தில் முதுநிலைச் சட்டம் படித்தார்.

மேற்கோள்கள் 

1982 பிறப்புகள்
வாழும் நபர்கள்
சுவீடன் மக்கள்
ராணக்பூர் சமணர் கோயில்கள்

ராணக்பூர் சமணர் கோயில்கள், இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், பாலி மாவட்டத்தில் உள்ள ராணக்பூர் கிராமத்தில், சமணத் தீர்த்தங்கரர்களில் முதல்வரான ஆதிநாதர் எனும் ரிசபநாதர் மற்றும் 7வது தீர்த்தங்கரரான சுபர்சுவநாதருக்கு அர்ப்பணிக்கப்பட்ட அழகிய சிற்பங்களைக் கொண்ட கோயில்களாகும்.  

இக்கோயில் உதய்பூர் நகரத்திலிருந்து 95 கிமீ தொலைவிலும்; ஜெய்ப்பூரிலிருந்து 370 கிமீ தொலைவிலும் உள்ளது. 

இக்கோயில் மேவார் மன்னரான ராண கும்பாவின் உதவியுடன் ரணக்பூரின் சமண வணிகரான தர்னாஷா என்பவர் பொ.ஊ. 15ம் நூற்றாண்டில் கட்டினார். இது மூன்று கோயில்களின் தொகுப்பாகும்.

சமணர்களின் ஐந்து முக்கிய யாத்திரைத் தலங்களில் ராணக்ப்பூர் சமணர் கோயில்களும் ஒன்றாகும்

கட்டிடக்கலை
ராணக்பூர் சமணர் கோயில் இளம் நிறத்தில் 60 x 62 மீட்டர் என்ற அளவில் கட்டப்பட்டுள்ளது. இக்கோயிலின் அழகிய குவிமாடங்கள், விமானங்கள், சிறுகோபுரங்கள் மற்றும் விதானங்கள் ரணக்பூரின் மலைச்சரிவில் அழகானகாட்சியளிக்கிறது.
சிற்பங்களுடன்கூடிய இக்கோயிலை 1444 பளிங்குத் தூண்கள் தாங்கி நிற்கிறது. இது மூன்று கோயில்கள் கொண்ட கட்டிடத் தொகுதியாகும். 

இத்தூண்களில் உள்ள சிலைகள் ஒன்றை ஒன்று பார்க்கும் வண்ணம் செதுக்கப்பட்டுள்ளது.
ஒரே கல்லால் செதுக்கப்பட்ட 108 தலைகளுடனும், வால்களுடன் கூடிய பாம்புச் சிற்பம் மிகவும் அழகான ஒன்றாகும்.
6 அடி உயரம் கொண்ட கோயில் மூலவரான ஆதிநாதர் எனும் பார்சுவநாதரின் சிலை வெள்ளை பளிங்குக் கல்லால் ஆனது. இக்கோயில் வளாகத்தில், பார்சுவநாதர் கோயிலுக்கு அருகில் 22வது தீர்த்தங்கரரான நேமிநாதருக்கும், சூரிய பகவானுக்கும் தனித்தனி கோயில்கள் கட்டப்பட்டுள்ளது. 

இக்கோயில் கட்டிட அமைப்பு, நான்முக வடிவில் கட்டப்பட்டுள்ளது. 
இராஸ்தானின் பண்டைய மிர்பூர் சமணர் கோயிலை அடிப்படையாகக்கொண்டு, இக்கோயில் நிறுவப்பட்டுள்ளது.

இக்கோயில் வளாகத்தில் பொ.ஊ. 13ம் நூற்றாண்டிற்கு முன்பிருந்த சூரியக் கோயில் சிதிலமடைந்த பின்னர் மீண்டும் பொ.ஊ. 15ம் நூற்றாண்டில் கட்டப்பட்டது. இக்கோயில் 7வது தீர்த்தங்கரரான சுபர்சுவநாதருக்கு அர்பணிக்கப்பட்டதாகும். இக்கோயில் அழகிய சிற்பங்களுக்கும், கட்டிடக் கலைக்கும் பெயர் பெற்றது.

 
இக்கோயில்கள் ஆனந்த கல்யான் அறக்கட்டாளையால் நிர்வகிக்கப்படுகிறது.

படக்காட்சியகம்

கோயிலின் காணொளிகள்
ராணக்பூர் சமணக் கோயில்கள் காணொளி 
ராணக்பூர் சமணக் கோயில்கள் காணொளி

இதனையும் காண்க
 சத்ருஞ்ஜெய மலை
 தில்வாரா சமணர் கோயில்
 தரங்கா சமணர் கோயில்கள்
 கிர்நார் சமணர் கோயில்கள்
சிதறால் மலைக் கோவில்
மேல் சித்தாமூர் சமணர் கோயில்

மேற்கோள்கள்

வெளி இணைப்புகள்
 Ranakpur Temple
ரணாக்பூர் சமணர் கோயில் - காணொளி 
சைனம்
சமணம்

சமணக் கோயில்கள்
1484

1484 (MCDLXXXIV) ஒரு வியாழக்கிழமையில் ஆரம்பமான ஒரு யூலியன் நெட்டாண்டு ஆகும்.

நிகழ்வுகள்
 மார்ச் 26 – ஆங்கிலத்தின் முதற் பதிப்பாளரான வில்லியம் காக்ஸ்டன் ஈசாப்பின் நீதிக்கதைகள் நூலின் மொழிபெயர்ப்பை வெளியிட்டார்.
 மே 14 – எட்டாம் சார்லசு பிரான்சின் மன்னனாக முடிசூடினார்.
 சூலை 6 – போர்த்துக்கீச கடற்படைத் தலைவர் தியோகோ காவோ காங்கோ ஆற்றை கண்டுபிடித்தார்.
 ஆகத்து 29 – எட்டாம் என்னொசென்ட் 213வது திருத்தந்தையாகப் பதவியேற்றார்.
 செப்டம்பர் 21 – 3 ஆண்டுகளுக்கான போர் நிறுத்த உடன்பாடு இங்கிலாந்து, இசுக்கொட்லாந்து ஆகியவற்றிடையே நொட்டிங்காம் நகரில் எட்டப்பட்டது.
 டிசம்பர் 5 – செருமனியில் திரிபுவாதிகள், மற்றும் சூனியக்காரிகளுக்கெதிரான திரிபுக் கொள்கை விசாரணைக்கு திருத்தந்தை எட்டாம் இன்னொசென்ட் ஆணை ஓலை வழங்கினார்.
 முதலாவது சீனித் தொழிற்சாலை கேனரி தீவுகளில் துவங்கியது.

பிறப்புகள் 

 சனவரி 1 – உல்ரிச் சுவிங்கிளி, சுவிட்சர்லாந்து மதச் சீர்திருத்தவாதி (இ. 1531)

இறப்புகள்

மேற்கோள்கள்
இராது

இராது என்றறியப்படும் ராது எஸ். இராதாகிருஷ்ணன் ( -2009) தமிழ்நாட்டில் முதுபெரும் நாடகக் கலைஞராகத் திகழ்ந்தவர். இந்திய ரிசர்வ் வங்கியின் முன்னாள் ஊழியரான இவர்  ஐம்பது ஆண்டுகளுக்கும் மேலாக நாடகத்துறையில் ஈடுபட்டு 47 நாடகங்களை நான்காயிரத்திற்கும் மேற்பட்ட நிகழ்ச்சிகளில் நடத்தியுள்ளார். நாடகத்துறையில் பங்களித்தமைக்காக தமிழ்நாடு அரசு 2001 ஆம் ஆண்டில் இவருக்கு கலைமாமணி விருது வழங்கி சிறப்பித்துள்ளது. இவர் நாடக கலாசாரதி, நாடக கலா சிரோன்மணி மற்றும் நாடக இரத்னா போன்ற விருதுகளையும் பெற்றுள்ளார். இவரின் மிகச் சிறந்த படைப்பான "கல்யாணத்தில் கலாட்டா" பல்வேறு நிகழ்ச்சிகளில் அரங்ககேற்றம் செய்யப்பட்டுள்ளது. இவர் நாடகங்களைத் தொடர்ந்து 36 மணி நேரம் அரங்ககேற்றம் செய்த நிகழ்வு, நாடகத் தொடரோட்ட வகையில் லிம்கா சாதனைப்புத்தகத்தில் இடம்பெற்றுள்ளது.

சான்றுகள் 

கலைமாமணி விருது பெற்றவர்கள்
தமிழ் நாடகம்
2009 இறப்புகள்